Indien jy nie lus is vir kosmaak nie bied quesadillas altyd 'n oplossing vir 'n vinnige happie.
Koop klaar voorbereide tortillas by jou supermark. Sit 180 g cheddar tussen twee tortillas en braai vir drie minute aan elke kant in olie. Sny in kwarte en sit voor. Die inhoud hoef natuurlik nie net te bestaan uit kaas nie. Gekapte rissies smaak heerlik saam met die kaaas.
250 ml mieliepitte
115 g Cheddar en Mozzarella, gerasper en gemeng
2 jalapeno-rissies, pitte verwyder en gekap
30 ml vars oreganum, fyn gekap
8 klaarbereide tortillas
Verhit 30 ml olie in ´n pan en soteer die rissies, mielies en oreganum vir 2 minute. Smeer ´n ander pan met olyfolie, verwarm en plaas ´n tortilla daarin. Gebruik ¼ van die kaas om bo-oor te strooi gevolg deur ´n ¼ van die mieliemengsel. Sit nog ´n tortilla bo-op en druk plat met jou hand. Braai tot die tortilla bruin is aan die onderkant. Draai om en braai bruin aan ander kant.
Bedien saam met salsa.
op 10/22/2008 11:57:00 am